АҞӘА, цәыббра 22 – Sputnik. Аԥсны АҶА аусзуҩцәа уажәшьҭарнахыс ахатәхаҿқәеи аусҳәарҭақәеи аҭел расрала арзҩыдарахь инеиуам СЕС абжьагарада. Абри атәы иҳәеит аусҳәарҭа ахада Лев Кәыҵниа аусҳәарҭа аппарат хадеи аҟәшақәа рнапхгаҩцәеи алархәны имҩаԥысуаз аилацәажәараҿы. Аилацәажәараҿы ирзааҭгылан COVID-19 аламырҵәаразы аминистрра имҩаԥнаго аусурақәа ртәы.
"Аминистр Лев Кәыҵниа иакымкәа иҩбамкәа аӡбрақәа идикылеит акоронавирустә инфекциа алаҵәара аамҭазы аусҳәарҭа аусзуҩцәа рхы шымҩаԥыргашазы. Аҳәынҭқарратә ма ахаҭалатә обиектқәа рырзҩыдара иадҳәалоу аусурақәа аҳҭнықалақьтә ма ареспубликатә СЕС ақәшаҳаҭзароуп. Ианеиқәшаҳаҭхалак ашьҭахь ауп Аԥсны АҶА арзҩыдаратә усурақәа нап аныддыркуа", - ҳәа аҳәоит АҶА адырраҭараҿы.
Уаанӡа аусҳәарҭа аусзуҩцәа аҭел ишырзаслак, аҭыԥ ахь инеиуан.
АҶА анапхгаҩы иазгәеиҭеит "авирус алаҵәара инадҳәаланы аусбарҭақәа рхадарақәа аусура радыԥхьалара мҩаԥгахоит ада ԥсыхәа ыҟамкәа иҟалар" ҳәа.
Акоронавирустә инфекциа ахы шцәырнагаз аиԥшҵәҟьа АҶА аусуҩцәа иаразнакы COVID-19 аҿагылара иазырхоу ауснагӡатәқәа ирылагеит. Акарантин аамҭаан дара аԥсуа-аурыс ҳәааҿы иҷаԥшьон, акоронавирустә инфекциа аҟазаара амониторинг мҩаԥыргон.
Иара убас шәаҳьар ҟалоит: